biswa921/orwiki-latest-pages-articles-raw huggingface dataset:
ରୀନା ଅଗ୍ରୱାଲ

ରୀନା ଅଗ୍ରୱାଲ ଜଣେ ଭାରତୀୟ ଅଭିନେତ୍ରୀ ଓ ମଡେଲ ଯିଏକି ମୁଖ୍ୟତଃ ଫିଚର ଫିଲ୍ମ, ଦୂରଦର୍ଶନ ଧାରାବାହିକ ଏବଂ ଥିଏଟର ନାଟକରେ ଅଭିନୟ କରିନ୍ତି । ସେ ରୀନା ମଧୁକର ଭାବରେ ମଧ୍ୟ ଜଣାଶୁଣା ।

 ଅଭିନୟ ଓ ମଡେଲିଂ 
ରୀନା ୨୦୦୯ ମସିହାରେ ଡିଜନି ଚ୍ୟାନେଲ ଇଣ୍ଡିଆରେ ପ୍ରସାରିତ କାର୍ଯ୍ୟକ୍ରମ କ୍ୟା ମସ୍ତ ହୈ ଲାଇଫ୍ ଜରିଆରେ ଦୂରଦର୍ଶନରେ ଅଭିନୟ କରିବା ଆରମ୍ଭ କରିଥିଲେ । ଏହା ପରେ ସେ ନିତିନ ଦେଶାଇଙ୍କ ନିର୍ଦ୍ଦେଶିତ ମରାଠୀ କଥାଚିତ୍ର ଅଜିନ୍ତାରେ ଅଭିନୟ କରିଥିଲେ । ୨୦୧୨ ମସିହାରେ ଅମୀର ଖାନଙ୍କ ଅଭିନୀତ କଥାଚିତ୍ର ତାଲାଶ: ଦି ଆନ୍‌ସାର୍ ଲାଇଜ୍ ଉଇଦିନ୍ ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ଏହି କଥାଚିତ୍ରରେ ସେ ଜଣେ ମହିଳା ପୋଲିସ କନଷ୍ଟେବଳ ସବିତା ଭୂମିକାରେ ଅଭିନୟ କରିଥିଲେ । ଏହା ପରେ ତାଙ୍କୁ ଆଣ୍ଡ ଟିଭିରେ ପ୍ରସାରିତ ଧାରାବାହିକ ଏଜେଣ୍ଟ ରାଘବ - କ୍ରାଇମ ବ୍ରାଞ୍ଚରେ ଫରେନସିକ୍ ଡାକ୍ତର ଆରତୀ ମିସ୍ତ୍ରୀ ଭୂମିକାରେ ଅଭିନୟ କରିଥିଲେ । ତାଙ୍କର ମରାଠୀ କଥାଚିତ୍ର ଝାଲା ବାଭତା ଜାନୁଆରୀ ୨୦୧୭ରେ ମୁକ୍ତିଲାଭ କରିଥିଲା । ସେ ହିନ୍ଦୀ କଥାଚିତ୍ର ବେହେନ୍ ହୋଗି ତେରୀ ଓ ମରାଠୀ କଥାଚିତ୍ର ଦେବ ଦେବହାରୀତ୍ ନହିରେ ଅଭିନୟ କରିଥିଲେ । ସେ ମଞ୍ଚରେ ବିଭିନ୍ନ ନାଟକ ଓ ଡ୍ରାମାରେ ଅଭିନୟ କରିଛନ୍ତି । ତାଙ୍କ ଅଭିନୀତ ଜଣାଶୁଣା ମରାଠୀ ଥିଏଟର ନାଟକ ହେଉଛି ମାଜି ବାଇକୋ ମାଜି ମେହୁନି ଓ ହିନ୍ଦୀ ଥିଏଟର ନାଟକ ହେଉଛି କୃଷ୍ଣପ୍ରିୟା । ସେ କୋନ୍ ହୋଈଲ୍ ମରାଠୀ କରୋଡ଼ପତି ୩ର ବିଜ୍ଞାପନରେ ଓ ମ୍ୟୁଜିକ୍ ଭିଡିଓ ରଙ୍ଗ ପ୍ରୀତିରେ ଅଭିନୟ କରିଥିଲେ । ୨୦୧୮ ମସିହାରେ, ସେ ୩୧ ଦିବସରେ ଅଭିନୟ କରିଥିଲେ ।

 ଅଭିନୀତ କଥାଚିତ୍ର 
ବର୍ଷ କଥାଚିତ୍ର ଭୂମିକା ଭାଷା ଆଧାର ୨୦୧୨ ଅଜିନ୍ତା କମଳା ମରାଠୀ ୨୦୧୨ ାଲାଶ: 
ି ଆନ୍‌ସାର୍ ଲାଇଜ୍ ଉଇଦିନ୍ଦ ସବିତା ହିନ୍ଦୀ  ୨୦୧୭ ଝାଲା ବୋଭାତା ମରାଠୀ ୨୦୧୭ ବେହେନ୍ ହୋଗି ତେରୀ ରିତୁ ହିନ୍ଦୀ ୨୦୧୭ ଦେବ ଦେବହାରତ ନାହି ବିଦ୍ୟା ମରାଠୀ  ୨୦୧୮ ୩୧ ଦିବସ ମୀରା  ୨୦୨୩ ଚାପା କାଟା ମରାଠୀ 

 ଅଭିନୀତ ଧାରାବାହିକ 
ବର୍ଷ ଧାରାବାହିକ ଚ୍ୟାନେଲ୍ ଭୂମିକା ୨୦୦୯-୨୦୧୦ କ୍ୟା ମସ୍ତ ହୈ ଲାଇଫ୍ ଡିଜନି ଚ୍ୟାନେଲ ଇଣ୍ଡିଆ ଟିଆ ୨୦୧୨-୨୦୧୩ ବାଲିକା ବଧୁ କଲର୍ସ ଟିଭି ଅସୀମା ୨୦୧୫-୨୦୧୬ ଏଜେଣ୍ଟ ରାଘବ - କ୍ରାଇମ୍ ବ୍ରାଞ୍ଚ ଆଣ୍ଡ ଟିଭି ଡ. ଆରତୀ ମିସ୍ତ୍ରୀ ୨୦୨୧-୨୦୨୨ ମ୍ୟାନ୍ ଉଦୁ ଉଦୁ ଝାଲା ଜୀ ମରାଠୀ ସନିକା ଦେଶପାଣ୍ଡେ

 ଆଧାର 

 ବାହାର ଲିଙ୍କ୍ 

 
ଶ୍ରେଣୀ:ମରାଠୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଭର୍ଟେପୋର୍ଫିନ

ଭର୍ଟେପୋର୍ଫିନ, ଭିସୁଡାଇନ ଏକ ବେପାର ନାମ, ହେଉଛି ଏକ ଔଷଧ ଯାହା ଓଦା ରୂପକ ବୟସ ସମ୍ବନ୍ଧୀୟ ମାକୁଲାର ଡିଜେନେରେସନ୍ ଏବଂ ତୀବ୍ର ସମୀପ ଦୃଷ୍ଟି ଯୋଗୁ  ହେଉଥିବା କୋରଏଡାଲ ନିଓଭାସ୍କୁଲାରାଇଜେସନର  ଚିକିତ୍ସା କରିବା ପାଇଁ ବ୍ୟବହୃତ ହୁଏ । ଏହାକୁ ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ ଏବଂ ସକ୍ରିୟ କରିବା ପାଇଁ ଲେଜର ବ୍ୟବହାର କରାଯାଏ |   ଗୋଟିଏ ମାତ୍ରା ଔଷଧ ଦେବା ପରେ ଉଭୟ ଆଖିର ଚିକିତ୍ସା କରାଯାଇପାରେ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଇଞ୍ଜେକସନ୍ ନେଇଥିବା ସ୍ଥାନରେ ଯନ୍ତ୍ରଣା ଏବଂ ଦୃଷ୍ଟି ପରିବର୍ତ୍ତନ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଅଣନିଶ୍ୱାସ, ମୁଣ୍ଡବିନ୍ଧା, ଥକାପଣ ଏବଂ ଜ୍ୱର ହୋଇପାରେ । ତୀବ୍ର ପର୍ଫିରିଆ ରୋଗୀଙ୍କଠାରେ ଏହା ବ୍ୟବହାର କରାଯିବା ଉଚିତ୍ ନୁହେଁ । ଏହା ଏକ ବେଞ୍ଜୋପରଫିରିନ୍ ବ୍ୟୁତ୍ପନ୍ନ ଔଷଧ। ଥରେ ସକ୍ରିୟ ହୋଇଗଲେ ଏହା ସେହି ଅଞ୍ଚଳରେ ଅମ୍ଳଜାନ ଅଣୁ ସୃଷ୍ଟି କରେ ଯାହା ଅତ୍ୟଧିକ ରକ୍ତନଳୀ ମାନଙ୍କୁ ଅବରୋଧ କରିଥାଏ ।

୨୦୦୦ ମସିହାରେ ୟୁରୋପରେ ଏବଂ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଭର୍ଟେପୋର୍ଫିନ୍ ଅନୁମୋଦିତ ହୋଇଥିଲା ।  ଯୁକ୍ତରାଜ୍ୟରେ ଏକ ୧୫ ମିଗ୍ରା ଭାଏଲର ମୂଲ୍ୟ ୨୦୨୧ ସୁଦ୍ଧା ୮୫୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧୮୦୦ ଡଲାର ଅଟେ ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ରତି ଅଗ୍ନିହୋତ୍ରୀ

ରତି ଅଗ୍ନିହୋତ୍ରୀ (ଜନ୍ମ: ୧୦ ଡିସେମ୍ବର ୧୯୬୦) ଜଣେ ଭାରତୀୟ ଅଭିନେତ୍ରୀ, ଯିଏକି ହିନ୍ଦୀ, ତେଲୁଗୁ ଓ ତାମିଲ ଭାଷାର କଥାଚିତ୍ରରେ କାମ କରନ୍ତି । ୧୯୮୧ ମସିହାର କଥାଚିତ୍ର ଏକ୍ ଦୁଜେ କେ ଲିୟେ ଓ ୧୯୮୫ର କଥାଚିତ୍ର ତାୱାଇଫ୍ ପାଇଁ ତାଙ୍କୁ ଫିଲ୍ମଫେୟାର ପୁରସ୍କାର ଉତ୍ସବରେ ଶ୍ରେଷ୍ଠ ଅଭିନେତ୍ରୀ ଭାବରେ ମନୋନୀତ କରାଯାଇଥିଲେ ।

 ପ୍ରାରମ୍ଭିକ ଜୀବନ 
ଅଗ୍ନିହୋତ୍ରୀ ୧୯୬୦ ମସିହାର ଡିସେମ୍ବର ୧୦ ତାରିଖରେ ଉତ୍ତରପ୍ରଦେଶର ବରେଲିଠାରେ ଏକ ପଞ୍ଜାବୀ ପରିବାରରେ ଜନ୍ମଗ୍ରହଣ କରିଥିଲେ ।

 ଅଭିନୟ ଜୀବନ 
୧୦ ବର୍ଷ ବୟସରେ ସେ ମଡେଲିଂ କରିବା ଆରମ୍ଭ କରିଥିଲେ । ସେ ତାମିଲ ଭାଷାର କଥାଚିତ୍ରରେ ପ୍ରଥମେ କାମ କରିବା ଆରମ୍ଭ କରିଥିଲେ । ୧୯୭୯ ମସିହାରେ ତାଙ୍କର ଦୁଇଟି ତାମିଲ କଥାଚିତ୍ର ମୁକ୍ତିଲାଭ କରିଥିଲା; ପୁଥିଆ ଭରପୁଗାଲ ଓ ନିରାମ ମରାଠା ପୁକ୍କାଲ ।

୧୯୮୦ ଦଶକରେ ସେ ଅନେକ ହିନ୍ଦୀ କଥାଚିତ୍ରେ ଅଭିନୟ କରିଥିଲେ ।୧୯୮୧ ମସିହାରେ ସେ ହିନ୍ଦୀ କଥାଚିତ୍ର ଏକ୍ ଦୁଜେ କେ ଲିୟେରେ ଅଭିନୟ କରିଥିଲେ, ଯାହା ପାଇଁ ତାଙ୍କୁ ଶ୍ରେଷ୍ଠ ଅଭିନେତ୍ରୀ ଭାବରେ ଫିଲ୍ମଫେୟାର ପୁରସ୍କାର ଉତ୍ସବରେ ମନୋନୀତ କରାଯାଇଥିଲା । ଏହା ବ୍ୟତୀତ ତାଙ୍କ ଅଭିନୀତ ହିନ୍ଦୀ କଥାଚିତ୍ରଗୁଡ଼ିକ ମଧ୍ୟରୁ ୧୯୮୨ ମସିହାରେ ଫର୍ଜ ଔର୍ କାନୁନ୍, ୧୯୮୩ ମସିହାରେ କୁଲି, ୧୯୮୫ ମସିହାରେ ତୱାଇଫ୍, ୧୯୮୬ ମସିହାରେ ଆପ କେ ସାଥ୍ ଏବଂ ୧୯୮୭ ମସିହାରେ ହୁକୁମତ ମୁକ୍ତିଲାଭ କରିଥିଲା ।

୧୬ ବର୍ଷର ବ୍ୟବଧାନ ପରେ ୨୦୦୧ ମସିହାରେ ହିନ୍ଦୀ କଥାଚିତ୍ର କୁଛ୍ ଖଟ୍ଟି କୁଛ୍ ମୀଠି ଜରିଆରେ ସେ ଅଭିନୟ ଜଗତକୁ ପୁଣି ଫେରିଥିଲେ । ସେହି ବର୍ଷ ସେ ତାମିଲ କଥାଚିତ୍ର ମଜୁନୁ ଓ ହିନ୍ଦୀ କଥାଚିତ୍ର ୟାଦେଁରେ ଅଭିନୟ କରିଥିଲେ । ୨୦୦୩ ମସିହାରେ ସେ ଅନାୟାର ଜରିଆରେ ମାଲାୟାଲମ୍ କଥାଚିତ୍ର ଜଗତରେ ଓ ଏନ୍ ଓଡେ ଟୁ ଲଷ୍ଟ୍ ଲଭ୍ ଜରିଆରେ ଇଂରାଜୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ୨୦୦୮ ମସିହାରେ ସେ ଆଇନା-ଟେ ଜରିଆରେ ବଙ୍ଗଳା କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ ।

ସେ ମଞ୍ଚରେ ମଧ୍ୟ ଅଭିନୟ କରିଛନ୍ତି; ୨୦୦୫ ମସିହାରେ ତାଙ୍କ ଅଭିନୀତ ମଞ୍ଚ ନାଟକ ପ୍ଲିଜ୍ ଡିଭର୍ସ୍ ମି ଡାର୍ଲିଂ ପରିବେଷଣ ହୋଇଥିଲା । ୨୦୦୫ ମସିହାରେ ସେ ଦୂରଦର୍ଶନ ଧାରାବାହିକ ସିକ୍ସର୍‌ରେ ଅଭିନୟ କରିଥିଲେ ।

 ବ୍ୟକ୍ତିଗତ ଜୀବନ 
ଅଗ୍ନିହୋତ୍ରୀ ୯ ଫେବୃଆରୀ ୧୯୮୫ରେ ବ୍ୟବସାୟୀ ତଥା ସ୍ଥପତି ଅନିଲ ବିରୱାନୀଙ୍କୁ ବିବାହ କରିଥିଲେ, ତାଙ୍କ ବାପାଙ୍କ ମୃତ୍ୟୁ ଓ ବିବାହ ପରେ ସେ ଅଭିନୟ ଦୁନିଆରୁ ଦୂରେଇ ଯାଇଥିଲେ । ୧୯୮୬ ମସିହାରେ, ତାଙ୍କ ପୁଅ ତନୁଜ ବିରୱାନୀ ଜନ୍ମଗ୍ରହଣ କରିଥିଲେ, ଯିଏକି ଜଣେ ଅଭିନେତା ଭାବରେ କାର୍ଯ୍ୟ କରୁଛନ୍ତି । ୨୦୧୫ ମସିହାରେ ତାଙ୍କର ବିବାହ ବିଚ୍ଛେଦ ହୋଇଥିଲେ ।

 ପୁରସ୍କାର 

 ୧୯୮୨: ଏକ ଦୁଜେ କେ କେ ଲିୟେ ପାଇଁ ଫିଲ୍ମଫେୟାର ପୁରସ୍କାର ଉତ୍ସବରେ ଶ୍ରେଷ୍ଠ ଅଭିନେତ୍ରୀ ଭାବରେ ମନୋନୀତ
 ୧୯୮୬: ତାୱାଇଫ୍ ପାଇଁ ଫିଲ୍ମଫେୟାର ପୁରସ୍କାର ଉତ୍ସବରେ ଶ୍ରେଷ୍ଠ ଅଭିନେତ୍ରୀ ଭାବରେ ମନୋନୀତ

 ଆଧାର 

 ବାହାର ଲିଙ୍କ୍ 
 
 ରତି ଅଗ୍ନିହୋତ୍ରୀଙ୍କ ପ୍ରୋଫାଇଲ୍

ଶ୍ରେଣୀ:୧୯୬୦ ଜନ୍ମ
ଶ୍ରେଣୀ:ପଞ୍ଜାବୀ ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ବଙ୍ଗଳା କଥାଚିତ୍ର ଅଭିନେତ୍ରୀ
ଶ୍ରେଣୀ:ମାଲାୟଲମ କଥାଚିତ୍ର ଅଭିନେତ୍ରୀ
ଶ୍ରେଣୀ:କନ୍ନଡ଼ କଥାଚିତ୍ର ଅଭିନେତ୍ରୀ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଡଲି ଆହଲୁୱାଲିଆ

ଡଲି ଆହଲୁୱାଲିଆ ଜଣେ ଭାରତୀୟ ଅଭିନେତ୍ରୀ ଓ ପୋଷାକ ଡିଜାଇନର୍ ଯିଏକି ପୋଷାକ ଡିଜାଇନ୍ ପାଇଁ ୨୦୦୧ ମସିହାରେ ସଙ୍ଗୀତ ନାଟକ ଏକାଡେମୀ ପୁରସ୍କାର ପାଇଥିଲେ ।Drama - Costume Design   || Sangeet Natak Akademi Official listings. ସେ ୩ଟି ଫିଲ୍ମଫେୟାର ପୁରସ୍କାର ଏବଂ ତିନୋଟି ଜାତୀୟ ଚଳଚ୍ଚିତ୍ର ପୁରସ୍କାର, ବ୍ୟାଣ୍ଡିଟ୍ କୁଇନ୍ (୧୯୯୩) ଓ ହାଇଦର୍ (୨୦୧୪) ପାଇଁ ଦୁଇଟି ଶ୍ରେଷ୍ଠ ପୋଷାକ ଡିଜାଇନ୍ ପୁରସ୍କାର, ଏବଂ ପରେ ଭିକି ଡୋନର (୨୦୧୨) ପାଇଁ ଶ୍ରେଷ୍ଠ ସହାୟକ ଅଭିନେତ୍ରୀ ପୁରସ୍କାର ଜିତିଛନ୍ତି ।

 ପେଷା 
ସେ ୧୯୭୯ ମସିହାରେ ନ୍ୟାସନାଲ୍ ସ୍କୁଲ୍ ଅଫ୍ ଡ୍ରାମାରୁ ସ୍ନାତକ କରିଥିଲେ । ଥିଏଟର ପାଇଁ ପୋଷାକ ଡିଜାଇନ୍ କରି ଆହଲୁୱାଲିଆ ତାଙ୍କ ପେଷା ଆରମ୍ଭ କରିଥିଲେ । ଏହା ପରେ ୧୯୯୩ ମସିହାରେ ସେଶେଖର କପୁରଙ୍କ ବ୍ୟାଣ୍ଡିଟ୍ କୁଇନ୍ ସହ ଅଭିନୟ ଯାତ୍ରା ଆରମ୍ଭ କରିଥିଲେ । ଏହି କଥାଚିତ୍ର ପାଇଁ ତାଙ୍କୁ ଶ୍ରେଷ୍ଠ ପୋଷାକ ଡିଜାଇନର୍ ଭାବରେ ଜାତୀୟ ଚଳଚ୍ଚିତ୍ର ପୁରସ୍କାର ପ୍ରାପ୍ତ ହୋଇଥିଲା । ଏହା ପରେ ଜଣାଶୁଣା ନିର୍ଦ୍ଦେଶକ ବିଶାଲ ଭରଦ୍ୱାଜଙ୍କ ପାଇଁ ସେ ଦି ବ୍ଲୁ ଅମ୍ବ୍ରେଲା (୨୦୦୫), ଓମକାରା (୨୦୦୬), ବ୍ଲଡ୍ ବ୍ରଦର୍ସ (୨୦୦୭), କାମିନେ (୨୦୦୯) ଓ ହାଇଦର (୨୦୧୪) ଏବଂ ଦୀପା ମେହେଟ୍ଟାଙ୍କ ପାଇଁ ୱାଟର୍ (୨୦୦୫) ଓ ମିଡ୍‌ନାଇଟ୍ ଚିଲ୍‌ଡ୍ରେନ୍ (୨୦୧୨)ରେ ପୋଷାକ ଡିଜାଇନ୍ କରିଥିଲେ । ସେ ଲଭ୍ ଆଜ୍ କଲ୍ (୨୦୦୯), ଲଭ୍ ଶଭ୍ ତେ ଚିକେନ୍ ଖୁରାନା (୨୦୧୨) ଏବଂ ଭାଗ୍ ମିଲ୍‌ଖା ଭାଗ୍ (୨୦୧୩) ଭଳି କଥାଚିତ୍ରରେ କାମ କରିଛନ୍ତି ।

 କଥାଚିତ୍ରର ତାଲିକା 
 ପୋଷାକ ଡିଜାଇନର୍ 
ବର୍ଷ କଥାଚିତ୍ର ୧୯୯୩ ବ୍ୟାଣ୍ଡିଟ୍ କୁଇନ୍ ୨୦୦୬ ଓମକାରା ୨୦୦୫ ୱାଟର୍ ଦି ବ୍ଲୁ ଅମ୍ବ୍ରେଲା ୨୦୦୭ ଆଜା ନଚଲେ ବ୍ଲଡ୍ ବ୍ରଦର୍ସ ୨୦୦୯ ଲଭ୍ ଆଜ୍ କଲ୍ କାମିନେ ୨୦୧୧ ରକଷ୍ଟାର୍ ୨୦୧୨ ଲୁଭ୍ ଶଭ୍ ତେ ଚିକେନ୍ ଖୁରାନା ମିଡ୍‌ନାଇଟ୍ ଚିଲ୍‌ଡ୍ରେନ୍ ୨୦୧୩ ଭାଗ୍ ମିଲ୍‌ଖା ଭାଗ୍ ୨୦୧୪ ହାଇଦର୍ ୨୦୧୭ ରଙ୍ଗୁନ୍

 ଅଭିନେତ୍ରୀ 
ବର୍ଷ କଥାଚିତ୍ର/ଦୂରଦର୍ଶନ କାର୍ଯ୍ୟକ୍ରମ ଭୂମିକା ୧୯୯୫ ଆମ୍ମା ଆଣ୍ଡ ଫ୍ୟାମିଲି
(ଟିଭି ଧାରାବାହିକ) ୨୦୦୩ ମୁଦ୍ଦା - ଦି ଇସୁ ୨୦୦୫ ୟାହାଁ ୱାଟର୍ ଦି ବ୍ଲୁ ଅମ୍ବ୍ରେଲା ୨୦୦୯ ଆଲୁ ଚାଟ୍ ବୀଜି ୨୦୧୧ ଏକ୍ ନୁର୍ ୨୦୧୨ ଭିକି ଡୋନର୍ ଡଲି ଅରୋଡ଼ା ଲଭ୍ ଶଭ୍ ତେ ଚିକେନ୍ ଖୁରାନା ବୁଆଜି ୨୦୧୩ ସଡ୍ଡି ଲଭ୍ ଷ୍ଟୋରୀ (ପଞ୍ଜାବୀ) ବଜାତେ ରହୋ ଜସବୀର ବାୱେଜା ୟେ ଜୱାନୀ ହୈ ଦିୱାନୀ ସିମରନ୍ ତାଲୱାର୍ ୨୦୧୯ ବଦନାମ ଗଳି ବୁଆଜି ଆକ୍ସନ୍ ନାନୀ ୨୦୨୦ ଦୂର୍‌ଦର୍ଶନ ଦର୍ଶନ କୌର ୨୦୨୧ ବେଲ୍ ବଟମ୍ ରାବିଇ ମାଲହୋତ୍ରା ୨୦୨୩ ଛତ୍ରିୱାଲୀ ଢିଙ୍ଗ୍ରା ଆଣ୍ଟି ଥ୍ୟାଙ୍କ୍ ୟୁ ଫର୍ କମିଂ କିଶୋରୀ କପୁର

 ଆଧାର 

 ବାହାର ଲିଙ୍କ୍ 
 
 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ପଞ୍ଜାବୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:କେନ୍ଦ୍ର ସଙ୍ଗୀତ ନାଟକ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଚଉଷଠି ଯୋଗିନୀ ମନ୍ଦିର (ରାଣିପୁର-ଝରିଆଲ)

ଲେଉଟାଣି ଚଉଷଠି ଯୋଗିନୀ ମନ୍ଦିର (ରାଣୀପୁର-ଝରିଆଲ)
ସୁଲଗ୍ନା ରାଉତରାୟ

ସୁଲଗ୍ନା ରାଉତରାୟ, ଜଣେ ଓଡ଼ିଆ ମଞ୍ଚ ଓ ଦୂରଦର୍ଶନ ଉପସ୍ଥାପିକା । ଦୂରଦର୍ଶନ ଭୁବନେଶ୍ୱର କେନ୍ଦ୍ର ତରଫରୁ ପ୍ରସାରିତ ହେଲୋ ଡକ୍ଟର ଭଳି ଅନେକ କାର୍ଯ୍ୟକ୍ରମ ସେ ଉପସ୍ଥାପନା କରିଛନ୍ତି । ମଞ୍ଚରେ ମଧ୍ୟ ସେ ସକ୍ରିୟ । ବିଭିନ୍ନ ସରକାରୀ ଓ ବେସରକାରୀ କାର୍ଯ୍ୟକ୍ରମରେ ସେ ମଞ୍ଚ ସଂଚାଳନ କରିଛନ୍ତି । ସେ ଉଭୟ ଓଡ଼ିଆ ଓ ଇଂରାଜୀ ଭାଷାରେ ମଞ୍ଚ ପରିଚାଳନାର ଦକ୍ଷତା ରଖନ୍ତି ।

 ସମ୍ମାନ ଓ ପୁରସ୍କାର 
 ଚଳଚ୍ଚିତ୍ର ଜଗତ ସମ୍ମାନ - ୨୦୧୯

 ଆଧାର 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ପୁରୀ ଜିଲ୍ଲାର ଲୋକ
ଶ୍ରେଣୀ:୧୯୮୭ ଜନ୍ମ
ଡାଇହାଇଡ୍ରୋଏର୍ଗୋଟାମାଇନ

ଡାଇହାଇଡ୍ରୋଏର୍ଗୋଟାମାଇନ ( DHE ), ମାଇଗ୍ରେନାଲ୍ ଏକ ବେପାର ନାମ, ହେଉଛି ଏକ ଔଷଧ ଯାହା ଅଧକପାଳି, କ୍ଲଷ୍ଟର ମୁଣ୍ଡବିନ୍ଧା ଏବଂ ଅତ୍ୟଧିକଔଷଧ ସେବନ ଜନିତ ମୁଣ୍ଡବିନ୍ଧାର ଚିକିତ୍ସା ପାଇଁ ବ୍ୟବହୃତ ହୁଏ ।  ଅଧକପାଳିଚିକିତ୍ସା କରିବାରେ ଏହାର ଏକ ବିଶେଷ ଲାଭ ଅଛି । ଏହା ନାକ ମାଧ୍ୟମ ସ୍ପ୍ରେ କିମ୍ବା ଇଞ୍ଜେକସନଦ୍ୱାରା ବ୍ୟବହୃତ ହୋଇପାରେ । ଏହି ଔଷଧର ପ୍ରଭାବ ୫ ରୁ ୩୦ ମିନିଟ୍ ମଧ୍ୟରେ ଆରମ୍ଭ ହୁଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉଚ୍ଚ ରକ୍ତଚାପ, ମୁହଁ ଲାଲ ଦେଖାଯିବା, ଝାଳ ବୋହିବା, ଅଇ ଲାଗେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ମାୟୋକାର୍ଡିଆଲ୍ ଇସକେମିଆ, ଷ୍ଟ୍ରୋକ, ଅନିୟମିତ ହୃତ୍‌ ସ୍ପନ୍ଦନ ଏବଂ ଏର୍ଗୋଟିଜିମ ହୋଇପାରେ । ଗର୍ଭାବସ୍ଥାରେ, ଯକୃତ କିମ୍ବା ବୃକ୍‌କ ଜନିତ ସମସ୍ୟା କିମ୍ବା ରକ୍ତନଳୀ ରୋଗରେ ବ୍ୟବହାର କରିବାକୁ ସୁପାରିଶ କରାଯାଏ ନାହିଁ । ଏହା ଏର୍ଗୋଟାମାଇନର ଏକ ଉତ୍ପାଦକ । ଏହା ସେରୋଟୋନୋନ, ଡୋପାମିନ ଓ ଆଡ୍ରେନର୍ଜିକ ଅଭିଗ୍ରାହକ ବା  ରିସେପ୍ଟରଗୁଡ଼ିକୁ ସକ୍ରିୟ କରିଥାଏ ।

ଡାଇହାଇଡ୍ରୋଏର୍ଗୋଟାମାଇନ ପ୍ରଥମେ ୧୯୪୩ ମସିହାରେ ତିଆରି ହୋଇଥିଲା ଏବଂ ସେବେଠାରୁ ସେ ଚିକିତ୍ସା ବ୍ୟବହାରରେ ଅଛି ।   ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ଏହାର ଏକ ମାତ୍ରା ଇଞ୍ଜେକସନର ମୂଲ୍ୟ ପ୍ରାୟ ୪୫ ଡଲାର ଏବଂ ୨୦୨୧ ସୁଦ୍ଧା ନାକ ସ୍ପ୍ରେର ମୂଲ୍ୟ ୩୭୦ ଡଲାର ରହିଛି ।  ୨୦୧୦ ଦଶକଠାରୁ ଏହା ଟ୍ରିପଟାନ୍ସ ଅପେକ୍ଷା କମ୍ ବ୍ୟବହୃତ ହେଉଛି ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ୱାସନା ଅହମ୍ମଦ

ୱାସନା ଅହମ୍ମଦ ଜଣେ ଭାରତୀୟ ଅଭିନେତ୍ରୀ, ଯିଏକି ମୁଖ୍ୟତଃ ହିନ୍ଦୀ ଦୂରଦର୍ଶନରେ କାମ କରନ୍ତି। ସେ କିଛି ଭାରତୀୟ ଭାଷାର କଥାଚିତ୍ରରେ ମଧ୍ୟ କାମ କରିଛନ୍ତି । କସୌଟି ଜିନ୍ଦେଗି କେରେ ସେ ଧରା ଭୂମିକାରେ ଅଭିନୟ କରିଥିଲେ । ସେ ଧାରାବାହିକ ଶ୍ରୀରେ ଟିଟୁଲାର୍ ଚରିତ୍ରରେ ମଧ୍ୟ ଅଭିନୟ କରିଥିଲେ ।

 ଅଭିନୟ ଜୀବନ 

 ଅଭିନୀତ କଥାଚିତ୍ର 
 ୨୦୧୩: କାଦଲ ସୋଲା ଆସାଇ (ତାମିଲ) ସୁଚିତ୍ରା ଭୂମିକାରେ 
 ୨୦୧୫: ପାଲାଣ୍ଡୁ ଭାଜଗା |

 ଅଭିନୀତ ଧାରାବାହିକ/କାର୍ଯ୍ୟକ୍ରମ 
 କସୌଟି ଜିନ୍ଦେଗି କେ
 କହେ ନା କହେ
 ଶ୍ରୀ
 କଭି କଭି ପ୍ୟାର୍ କଭି କଭି ୟାର୍
 ଡ୍ୟାନ୍ସ ଇଣ୍ଡିଆ ଡ୍ୟାନ୍ସ
 ଆହାଟ୍
 ସିଆଡି
 ଫୁଲୱା

 ପୁରସ୍କାର 

 ୨୦୦୭: ଇଣ୍ଡିଆନ୍ ଟେଲି ଅୱାର୍ଡ଼ସ୍‌ରେ ଶ୍ରେଷ୍ଠ ନୂଆ ଚେହେରା ପାଇଁ ମନୋନୀତ

 ଆଧାର 

 ବାହାର ଲିଙ୍କ୍ 
 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଓଲେନା ଜେଲେନସ୍କା

ଓଲେନା ଭୋଲୋଡିମିରିଭିନା ଜେଲେନସ୍କା (ଜନ୍ମ : ୬ ଫେବୃଆରୀ ୧୯୭୮) ଜଣେ ୟୁକ୍ରେନୀୟ ପଟ୍ଟକଥା ଲେଖିକା ଓ ବର୍ତ୍ତମାନ ୟୁକ୍ରେନର ପ୍ରଥମ ମହିଳା ଅଟନ୍ତି । ସେ ୟୁକ୍ରେନର ରାଷ୍ଟ୍ରପତି ଭ୍ଲାଦିମିର ଜେଲେନସ୍କିଙ୍କର ଧର୍ମପତ୍ନୀ ଟାଇମ ମାଗାଜିନ ୨୦୨୩ ମସିହାରେ ଜେଲେନସ୍କାଙ୍କୁ ବିଶ୍ୱର ସବୁଠାରୁ ପ୍ରଭାବଶାଳୀ ୧୦୦ ମହିଳାଙ୍କ ତାଲିକା ମଧ୍ୟରେ ଅନ୍ତର୍ଭୁକ୍ତ କରିଥିଲା ।

 ପ୍ରାରମ୍ଭିକ ଜୀବନ 
ଓଲେନା, ୧୯୭୮ ମସିହା ଫେବୃଆରୀ ୬ ତାରିଖରେ ୟୁକ୍ରେନର କ୍ରିଭି ରିଠାରେ ଜନ୍ମଗ୍ରହଣ କରିଥିଲେ । ସେ କ୍ରିଭି ରି ଜିମନାସିୟମରେ ପାଠ ପଢିଥିଲେ ଓ ସେଠାରେ ସେ ନିଜ ସ୍ୱାମୀ ଭ୍ଲାଦିମିର ଜେଲେନସ୍କିଙ୍କୁ ଭେଟିଥିଲେ । ୨୦୦୦ ମସିହାରେ ସେ କ୍ରିଭି ରି ବୈଷୟିକ ବିଶ୍ୱବିଦ୍ୟାଳୟରୁ ଅର୍ବାନ ଆଣ୍ଡ କଂଷ୍ଟ୍ରକ୍ସନ ମ୍ୟାନେଜମେଣ୍ଟରେ ଡିପ୍ଲୋମା ହାସଲ କରିଥିଲେ । ତା ସହିତ ସେ ପିଆନୋ ବଜାଇବାରେ ମଧ୍ୟ ଶିକ୍ଷାହାସଲ କରିଥିଲେ ।

thumb| ୨୦୨୦ ମସିହା ଅକ୍ଟୋବର ୬ ତାରିଖରେ ଭ୍ଲାଦିମିର ଜେଲେନସ୍କି ଓ ଓଲେନା ଜେଲେନସ୍କା ଇସ୍ତାନବୁଲଠାରେ ଏକ ପ୍ରାଥନା ସଭାରେ  

୨୦୦୩ ମସିହାରେ ଓଲେନା ଓ ଭ୍ଲାଦିମିର ଜେଲେନସ୍କି ବିବାହ କରିଥିଲେ । ସେମାନଙ୍କର ଆଲେକ୍ସାଣ୍ଡ୍ରା( ଜନ୍ମ : ୧୫ ଜୁଲାଇ ୨୦୦୪) ନାମରେ ଗୋଟିଏ ଝିଅ ଓ କ୍ରାୟିଲୋ ( ଜନ୍ମ : ୨୧ ଜାନୁଆରୀ ୨୦୧୩) ନାମରେ ଗୋଟିଏ ପୁଅ ଅଛି । ଏମାନଙ୍କ ବ୍ୟତିତ ତାଙ୍କ ପରିବାରରେ ଅନେକ ପୋଷ୍ୟ ଜନ୍ତୁ ମଧ୍ୟ ଅଛନ୍ତି । ଓଲେନାଙ୍କର କ୍ରୀଡ଼ା, ପୁସ୍ତକ ପଠନ ଓ ସିନେମାଟୋଗ୍ରାଫି ଆଦିରେ ରୁଚି ରହିଛି । ଓଲେନା ଓ ଭ୍ଲାଦିମିରଙ୍କର ପରିବାର ୟୁକ୍ରେନର ରାଜଧାନୀ କିଭରେ ରୁହନ୍ତି ।

ଟେଲିଭିଜନ ପ୍ରଡକ୍ସନ କମ୍ପାନୀ କେଭର୍ଟାଲ ୯୫ର ପ୍ରତିଷ୍ଠା ଦିନରୁ ଓଲେନା ସେମାନଙ୍କପାଇଁ ପଟ୍ଟକଥା ଲେଖି ଆସୁଛନ୍ତି ।

 ଓଲେନା ଜେଲେନସ୍କା ଫାଉଣ୍ଡେସନ 
thumb|ହିଲାରି କ୍ଲିଣ୍ଟନ ଏବଂ ଓଲେନା ଜେଲେନସ୍କା ଫାଉଣ୍ଡେସନର ଏକ ସଭାରେ   

୨୦୨୨ ମସିହା ସେପ୍ଟେମ୍ବର ୨୨ ତାରିଖରେ ଓଲେନା ନିଜ ଫାଉଣ୍ଡେସନ ବିଷୟରେ ମିଳିତ ଜାତିସଂଘରେ ଘୋଷଣା କରିଥିଲେ । ଏହି ଫାଉଣ୍ଡେସନର ମୁଖ୍ୟ ଉଦ୍ଦେଶ୍ୟ, ୟୁକ୍ରେନବାସୀଙ୍କର ପୁନରୁତ୍ଥାନ । ଫାଉଣ୍ଡେସନ ନିଶ୍ଚିତ କରିବାକୁ ଚାହେଁ ଯେ, ୟୁକ୍ରେନର ପ୍ରତ୍ୟେକ ନାଗରିକ ଶାରୀରିକ, ମାନସିକ ଭାବରେ ନିଜକୁ ମୁକ୍ତ ଅନୁଭବ କରନ୍ତୁ ଏବଂ ନିଜ ଶିକ୍ଷା, ବୃତ୍ତି ଓ ସର୍ବୋପରୀ ୟୁକ୍ରେନର ଭବିଷ୍ୟତ ଗଠନ ଦିଗରେ ମନୋନିବେଶ କରନ୍ତୁ । ଏହି ଅନୁଷ୍ଠାନ ତିନୋଟି ମୁଖ୍ୟ ଦିଗ ଯଥା 'ଔଷଧ', 'ଶିକ୍ଷା' ଓ 'ମାନବୀୟ ସହାୟତା' ଦିଗରେ କାମ କରିଥାଏ ।

 ସମ୍ମାନ ଓ ପୁରସ୍କାର 
 ସିଓ ସମ୍ମାନ - ୨୦୨୨ ( ବିଶ୍ୱ ଶାନ୍ତି ଦିଗରେ ପ୍ରୟାସ ପାଇଁ ପୋଲାଣ୍ଡର ଫ୍ରଷ୍ଟ ପତ୍ରିକା ପ୍ରଦତ୍ତ)
 ଏଲେ ପତ୍ରିକାଦ୍ୱାରା ବିଶ୍ୱର ୧୦୦ ପ୍ରଭାବଶାଳୀ ମହିଳାଙ୍କ ମଧ୍ୟରେ ଅନ୍ତର୍ଭୁକ୍ତ - ୯ ନଭେମ୍ବର ୨୦୨୨
 ହିଲାରୀ କ୍ଲିଣ୍ଟନ ସମ୍ମାନ - ୬ ଡିସେମ୍ବର ୨୦୨୨
 ବିବିସିଦ୍ୱାରା ବିଶ୍ୱର ୧୦୦ ପ୍ରଭାବଶାଳୀ ମହିଳାଙ୍କ ତାଲିକାରେ ଅନ୍ତର୍ଭୁକ୍ତ - ଡିସେମ୍ବର ୨୦୨୨
 ଫାଇନ୍ସିଆଲ ଟାଇମ୍ସଦ୍ୱାର ବିଶ୍ୱର ଶ୍ରେଷ୍ଠ ୨୫ ପ୍ରଭାବଶାଳୀ ମହିଳାଙ୍କ ତାଲିକାରେ ଅନ୍ତର୍ଭୁକ୍ତ - ନଭେମ୍ବର ୨୦୨୩
 ଆଧାର 

ଶ୍ରେଣୀ:୧୯୭୮ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ରିଚା ଆହୁଜା

ରିଚା ଆହୁଜା (ଜନ୍ମ: ୧୬ ସେପ୍ଟେମ୍ବର ୧୯୭୩) ଜଣେ ପୂର୍ବତନ ଭାରତୀୟ ଅଭିନେତ୍ରୀ । ସେ ହିନ୍ଦୀ, ତାମିଲ, ଇଂରାଜୀ ଏବଂ ଫରାସୀ କଥାଚିତ୍ର ଓ ନାଟକରେ ଅଭିନୟ କରିଛନ୍ତି ।

 ଅଭିନୟ ଜୀବନ 
ରିଚା ନୂଆଦିଲ୍ଲୀର କଣ୍ଠଶିଳ୍ପୀ ତଥା ନାଟ୍ୟକାର ସୁଷମା ଅହୁଜା ଏବଂ ଜଣେ ପାକିସ୍ତାନୀ ହିନ୍ଦୁ ପିତାଙ୍କ ଝିଅ । ସେ ବଡ଼ ପରଦାରେ ଅଭିନୟ କରିବା ଆଗରୁ ପିଲାଦିନରୁ ଅନେକ ମଞ୍ଚ ନାଟକରେ ଅଭିନୟ କରିଥିଲେ । ସେ ୧୯୯୧ ମସିହାରେ ଏକ ପରୀକ୍ଷାମୂଳକ ଇଂରାଜୀ କଥାଚିତ୍ର ପ୍ରେୟିଂ ଉଇଥ୍ ଏଙ୍ଗର୍ ଜରିଆରେ ବଡ଼ ପରଦାରେ ଅଭିନୟ କରିବା ଆରମ୍ଭ କରିଥିଲେ । ତା’ପରେ ସେ ହିନ୍ଦୀ ଓ ଇଂରାଜୀ ଥିଏଟରରେ ଅଭିନୟ କରିବା ସହିତ ଚେନ୍ନାଇରେ ବିଭିନ୍ନ ପ୍ରକଳ୍ପରେ କାମ କରିଥିଲେ । ସେ ନ୍ୟାସନାଲ ସ୍କୁଲ ଅଫ୍ ଡ୍ରାମା, ନୂଆଦିଲ୍ଲୀର ପ୍ରତିଷ୍ଠାତା ଇବ୍ରାହିମ ଅଲକାଜୀଙ୍କ ଅଧୀନରେ ପ୍ରଶିକ୍ଷଣ ନେଇଥିଲେ ଯେତେବେଳେ ସେ ଲିଭିଙ୍ଗ ଥିଏଟର ଏକାଡେମୀ ଅଫ୍ ଡ୍ରାମା ଗଠନ କରିଥିଲେ ଏବଂ ତାଙ୍କର ୬ଟି ନଟକରେ ଆହୁଜା ଅଭିନୟ କରିଥିଲେ । ଏଥିସହିତ ସେ ପ୍ଲସ୍ ଚ୍ୟାନେଲର ମିର୍ଚ ମାସାଲା କାର୍ଯ୍ୟକ୍ରମରେ ଜଣେ ଉପସ୍ଥାପିକା ଭାବରେ କାର୍ଯ୍ୟ କରିଥିଲେ ଯେଉଁଠି ସେ ଚିରଞ୍ଜୀବୀ ଓ ନାଗାର୍ଜୁନଙ୍କ ପରି ଜଣାଶୁଣା କଳାକାରଙ୍କର ସାକ୍ଷାତକାର ଦେଇଥିଲେ । ପରବର୍ତ୍ତୀ ସମୟରେ ସେ ହିନ୍ଦୀ ଦୂରଦର୍ଶନ ଧାରାବାହିକରେ କାମ କରିବା ଆରମ୍ଭ କରିଥିଲେ; ପରମ୍ପରା, ସଫର୍, ସାଥୀ ଏବଂ ଶାନ୍ତି ଭଳି ଧାରାବାହିକରେ ସେ ଅଭିନୟ କରିଥିଲେ । ତା’ପରେ ସେ ଏକ ତାମିଲ ସିରିଏଲ ସୁଜାଲରେ କାମ କରିବା ପାଇଁ ଚେନ୍ନାଇକୁ ସ୍ଥାନାନ୍ତରିତ ହୋଇଥିଲେ । ଏହାପରେ ସେ ଓଭିୟାମ ଏବଂ ପାନାମ ପେନ୍ ପାସାମରେ ମଧ୍ୟ ଅଭିନୟ କରିଥିଲେ ।

୧୯୯୮ ମସିହାରେ, ସେ ତାଙ୍କ ମାଆ ସୁଷମା ଆହୁଜାଙ୍କ ନିର୍ଦ୍ଦେଶିତ କଥାଚିତ୍ର ଉଇରୋଡୁ ଉଇରାଗାରେ ଅଜିତ କୁମାରଙ୍କ ସହ ଅଭିନୟ କରିଥିଲେ । ଏହି କଥାଚିତ୍ରଟିର ଏକ ପ୍ରକୃତ ଘଟଣା ଉପରେ ଆଧାରିତ ଥିଲା, ଯାହାକି ୧୯୯୦ ଦଶକ ପୂର୍ବରୁ ଘଟିଥିଲା । କଥାଚିତ୍ର ସମାଲୋଚକମାନଙ୍କ ସକରାତ୍ମକ ସମୀକ୍ଷା ପାଇଁ ଏହି କଥାଚିତ୍ରଟି ମୁକ୍ତିଲାଭ କରିଥିଲା, ମାତ୍ର ଏହାର ଚିତ୍ରନାଟ୍ୟ ଓ କାହାଣୀର ଦୁର୍ବଳତା ବିଷୟରେ ଆଲୋଚନା କରାଯାଇଥିଲେ । ଫ୍ରାନ୍ସକୁ ଛୁଟିରେ ଯାଇଥିବାବେଳେ ସେ ଗିରୀଶ କର୍ଣ୍ଣାଡ଼ଙ୍କ ନାଟକ ହାୟବଦନାର ଫରାସୀ ଆଡାପ୍ଟେସନ୍‌ରେ କାମ କରିଥିଲେ ଏବଂ ପରବର୍ତ୍ତୀ ସମୟରେ ସେ ଫରାସୀ ଭାଷା ଶିଖି ଏହି ନାଟକରେ ୪୫ ଥର କାମ କରିଥିଲେ । ଏହା ପରେ, ୨୦୦୦ ମସିହାରେ ଲେ ମିଷ୍ଟ୍ରିରେ ପରଶୁରାମ ନାମକ ଏକ ଫରାସୀ କଥାଚିତ୍ରରେ ଅଭିନୟ କରିବାକୁ ଫ୍ରାନ୍ସ ଯାଇଥିଲେ ଏବଂ ସେଠାରେ ପ୍ରାୟ ଦୁଇବର୍ଷରୁ ଅଧିକ ରହିଥିଲେ ।

 ଅଭିନୀତ କଥାଚିତ୍ର 
ବର୍ଷ କଥାଚିତ୍ର ଭୂମିକା ଭାଷା ମନ୍ତବ୍ୟ ୧୯୯୨ ପ୍ରେଇଂ ଉଇଥ୍ ଏଙ୍ଗର୍ ରୁପାଲ ମୋହନ ଇଂରାଜୀ ୧୯୯୭ ଜିଦ୍ଦି ଗୁଡ୍ଡି ହିନ୍ଦୀ ୧୯୯୮ ଉଇରୋଡୁ ଉଇରାଗା ଅଞ୍ଜଳି ତାମିଲ୍ ୨୦୦୦ ଲେ ମିଷ୍ଟ୍ରିରେ ପରଶୁରାମ ଇନ୍ଦ୍ର ହାମସା ଫରାସୀ ୨୦୦୧ ଦମ୍ ଦମ୍ ଦମ୍ ଆଶା ତାମିଲ୍

 ବ୍ୟକ୍ତିଗତ ଜୀବନ 
ରିଚା ୧୪ ଫେବୃଆରୀ ୨୦୦୨ରେ କାଶ ବାଦାମୀଙ୍କୁ ବିବାହ କରିଥିଲେ ଏବଂ ତାଙ୍କର ୩ ଜଣ ସନ୍ତାନ ଅଛନ୍ତି ।

 ଆଧାର 

 ବାହାର ଲିଙ୍କ୍ 
 

ଶ୍ରେଣୀ:୧୯୭୩ ଜନ୍ମ
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ସ୍ଗର୍ବୋସା ମାନଦଣ୍ଡ

ସ୍ଗର୍ବୋସା ମାନଦଣ୍ଡ (ଇଂରାଜୀ ଭାଷା)ରେ Sgarbossa's  criteria, ଗୁଡ଼ିକରେ ନିର୍ଦ୍ଦିଷ୍ଟ ଇଲେକ୍ଟ୍ରୋକାର୍ଡିଓଗ୍ରାଫିକ୍ (ECG) ପରିବର୍ତ୍ତନ ହୁଏ ଯେଉଁଥିରେ ବାମ ପୋଟଳି ଶାଖା ଅବରୋଧ (ଏଲବିବିବି/ LBBB) କିମ୍ବା ଡାହାଣ ଭେଣ୍ଟ୍ରିକୁଲାର ପେସିଙ୍ଗ (RVP) ଯାହା ଏକ ଏସଟି (ST) ଉଚ୍ଚତା ମାୟୋକାର୍ଡିଆଲ୍ ଇନଫାର୍କସନ୍ (STEMI) ସହିତ ସମାନ । ସେମାନେ ହଠାତ୍ ଏକ କରୋନାରୀ ଧମନୀର ଅବରୋଧକୁ ପ୍ରତିନିଧିତ୍ୱ କରନ୍ତି ।

ଏଲବିବିବି ରେ ଏକ ତୀବ୍ର ଏମଆଇ ‌(MI) ଉପସ୍ଥିତ ଥାଏ ଯେତେବେଳେ ସେଠାରେ 1) ଅତି କମରେ ୧ ମିଲିମିଟର ଉଚ୍ଚତାର କ୍ୟୁଆରଏସ (QRS) ସହିତ ସମାନ ଦିଗରେ ST ଉଚ୍ଚତା 2) ଅତି କମରେ ୧ ମିଲିମିଟର ଏସ‌ଟି (ST) ଡିପ୍ରେସନ୍ କ୍ୟୁଆରଏସ (QRS) ସହିତ ସମାନ ଦିଗରେ ଭି୧କୁ (V1 କୁ) ଭି୩ (V3) କୁ ନେଇଥାଏ) QRS ର ବିପରୀତ ଦିଗରେ ST ଉଚ୍ଚତା ଯାହାକି ଗୋଟିଏ ସୀସା ରେ S ତରଙ୍ଗର ଆକାରର ଅତି କମରେ 25% |  RVP ରେ V1 କୁ V6 କୁ ଆଣିବା ପାଇଁ ଦ୍ୱିତୀୟ ମାନଦଣ୍ଡ ପ୍ରୟୋଗ କରାଯାଇପାରିବ | 

ରିପର୍ଫ୍ୟୁଜନ୍ ପ୍ରୟାସ, ଯେପରିକି ପର୍କ୍ୟୁଟାନ୍ସ କରୋନାରୀ ଇଣ୍ଟରଭେନ୍ସନ୍ (PCI) କିମ୍ବା ଫାଇବ୍ରିନୋଲାଇସିସ୍, ଯଦି ସେହି ବ୍ୟକ୍ତିଙ୍କର ଲକ୍ଷଣ ଉପରେ ଆଧାର କରି ସନ୍ଦେହଜନକ ଏମଆଇ ଥାଏ ଏବଂ ଅସ୍ଥିର ହେମୋଡାଇନାମିକ୍, ସକରାତ୍ମକ ସାରବୋସା ମାନଦଣ୍ଡ ଥାଏ କିମ୍ବା ହୃଦୟର ଅଲଟ୍ରାସାଉଣ୍ଡ ରେ ଏସଟିଏମଆଇ (STEMI) ଦେଖାଏ |  ଯଦି ତିନୋଟି ସର୍ଗବୋସା ମାନଦଣ୍ଡ ମଧ୍ୟରୁ ଗୋଟିଏ ଉପସ୍ଥିତ ଥାଏ ତେବେ ଏହା ସାଧାରଣତଃ ଏକ ତୀବ୍ର ଏମଆଇକୁ ସୂଚାଇଥାଏ, ଯେତେବେଳେ ସେମାନଙ୍କର ଅନୁପସ୍ଥିତି କମ ବିପଦ ସୂଚାଇଥାଏ ।।

ଏହି ମାନଦଣ୍ଡ ପ୍ରଥମେ ହୃଦ୍‌ରୋଗ ବିଶେଷଜ୍ଞ ଏଲିନା ସର୍ଗବୋସାଙ୍କ ଦ୍ୱାରା ୧୯୯୬ ମସିହାର ବର୍ଣ୍ଣନା କରାଯାଇଥିଲା ।  ୨୦୧୨ ମସିହାରେ ତୃତୀୟ କ୍ରାଇଟେରିଆକୁ  ସ୍ମିଥ୍ ପରିବର୍ତ୍ତନ କରିବାକୁ ଉପଦେଶ ଦେଲେ ।  r ଐତିହାସିକ ଭାବରେ, ଏକ ଅନୁମାନିତ ନୂତନ LBBB କୁ STEMI ସମକକ୍ଷ ଭାବରେ ବିବେଚନା କରାଯାଉଥିଲା ଯାହା ୨୦୧୩ ସୁଦ୍ଧା ଏହା ଆଉ ବିଚାର କରାଯାଉ ନାହିଁ ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଶୁଭି ଆହୁଜା

ଶୁଭି ଆହୁଜା ଜଣେ ଭାରତୀୟ ଅଭିନେତ୍ରୀ, ଯିଏକି ଦୂରଦର୍ଶନ ଓ କଥାଚିତ୍ର ଜଗତରେ କାମ କରନ୍ତି । ୟାରୋ କା ଟସନ ଧାରାବାହିକରେ ସଞ୍ଜୁ ଓ ୨୦୧୫ ମସିହାର ଧାରାବାହିକ ବଡ଼ି ଦେବରାଣୀରେ ମନୀଷା ଭୂମିକା ପାଇଁ ସେ ଜଣାଶୁଣା ।

 ପ୍ରାରମ୍ଭିକ ଜୀବନ ଓ ପେଷା 
ଅହୁଜା ରାଜସ୍ଥାନର କୋଟାଠାରେ ଜନ୍ମଗ୍ରହଣ କରିଥିଲେ । ୨୦୧୧ ମସିହାରେ, ସେ ଶଙ୍କରଦୀପଙ୍କ ନିର୍ଦ୍ଦେଶିତ ହିନ୍ଦୀ ରୋମାଣ୍ଟିକ୍ ଡ୍ରାମା ଆଶିକି.ଇନ୍ ଜରିଆରେ ହିନ୍ଦୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ ।

 ଅଭିନୟ ଜୀବନ 
ବର୍ଷ କଥାଚିତ୍ର ଚରିତ୍ର ନୋଟ୍ ୨୦୧୧ ଆଶିକି.ଇନ୍ ସାନିଆ ପ୍ରଥମ କଥାଚିତ୍ର
+ଦୂରଦର୍ଶନ ବର୍ଷକାର୍ଯ୍ୟକ୍ରମ/ଧାରାବାହିକ ଚ୍ୟାନେଲ୍ ଚରିତ୍ର ୨୦୦୮ ମୋହେ ରଙ୍ଗ ଦେ କଲର୍ସ ଟିଭି ଲଭ୍‌ଲି ୨୦୧୧ ଡିଟେକ୍ଟିଭ୍ ୱାଗଲେ ଡିଡି ନ୍ୟାସନାଲ୍ ସିମରନ୍ ୨୦୧୫ ସୂର୍ଯ୍ୟପୁତ୍ର କର୍ଣ୍ଣ ସୋନି ଟିଭି ଭାନୁମତି ବଡ଼ି ଦେବରାଣୀ ଆଣ୍ଡ ଟିଭି ମନୀଷା ବୃନ୍ଦାବନ ଜୀ ଟିଭି ପାୟଲ ୨୦୧୭ ୟାରୋ କା ଟଶନ ସୋନି ସବ୍ ସଞ୍ଜନା (ସଞ୍ଜୁ) ଦିୱାନେ ଅଞ୍ଜାନେ ବିଗ୍ ମ୍ୟାଜିକ୍ ଶୀଲା ହର ଶାଖ ପେ ଉଲ୍ଲୁ ବୈଠା ହୈ ଷ୍ଟାର୍ ପ୍ଲସ୍ କ୍ୟାମିଓ
+ଓଟିଟି ବର୍ଷସିରିଜ୍ ଓଟିଟି ଚରିତ୍ର ୨୦୧୮ ଟୁଇଷ୍ଟେଡ୍ ୨ ଜିଓ ସିନେମା କ୍ୟାମିଓ ୨୦୧୯ ଫେସ୍‌ଲେସ୍ ଶ୍ରାବଣୀ ଠକ୍ରାଲ

 ଆଲବମ୍ 
+ପଞ୍ଜାବୀ ଆଲବମ୍ ବର୍ଷ ଆଲବମ୍ ଗାୟକ୨୦୧୯ ୬୬ ଦା ଫ୍ଲାଟ୍ ସୁଖୀମାନ୍

 ବ୍ୟକ୍ତିଗତ ଜୀବନ 
୨୪ ନଭେମ୍ବର ୨୦୧୫ରେ ଶୁଭୀ ଭାରତୀୟ ଦୂରଦର୍ଶନ ଅଭିନେତା ଅନିରୁଦ୍ଧ ଦାବେଙ୍କୁ ବିବାହ କରିଥିଲେ । ସେମାନଙ୍କର ଗୋଟିଏ ପୁଅ ଅଛି । ଏହି ଦମ୍ପତି ୨୦୧୪ ମସିହାରେ ଜୀ ଟିଭିରେ ପ୍ରସାରିତ ଧାରାବାହିକ ବନ୍ଧନ ଓ ୨୦୧୭ମସିହାରେ ସୋନି ସବ୍‌ରେ ପ୍ରସାରିତ ଧାରାବାହିକ ୟାରୋ କା ଟସନ୍‌ରେ ଏକାଠି କାମ କରିଛନ୍ତି ।

 ଆଧାର 

 ବାହାର ଲିଙ୍କ୍ 
 
 
 

ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଭୋରିନୋଷ୍ଟାଟ

{{Infobox drug
| IUPAC_name      = N-Hydroxy-''N-phenyloctanediamide

| image           = Vorinostat.svg
| width           = 275

| pronounce       = Vorinostat  Zolinza ( 
| tradename       = Zolinza, Vorinostat MSD, others
| Drugs.com       = 
| MedlinePlus     = a607050

| licence_US      = Vorinostat

| pregnancy_AU    = 
| pregnancy_US    = D
| pregnancy_category=
| legal_AU        = 
| legal_CA        = 
| legal_UK        = 
| legal_US        = Rx-only
| legal_status    = ℞-only
| routes_of_administration= By mouth (capsules)
| bioavailability = 1.8–11%
| protein_bound   = ~71%
| metabolism      = Liver glucuronidation and β-oxidationCYP system not involved
| metabolites     = vorinostat O-glucuronide, 4-anilino-4-oxobutanoic acid (both inactive)
| onset           =
| elimination_half-life= ~2 hours (vorinostat and O-glucuronide), 11 hours (4-anilino-4-oxobutanoic acid)
| duration_of_action=
| excretion       = Kidney (negligible)

| synonyms        = Suberanilohydroxamic acid (SAHA)
| C = 14
| H = 20
| N = 2
| O = 3
| SMILES          = O=C(Nc1ccccc1)CCCCCCC(=O)NO
| StdInChI        = 1S/C14H20N2O3/c17-13(15-12-8-4-3-5-9-12)10-6-1-2-7-11-14(18)16-19/h3-5,8-9,19H,1-2,6-7,10-11H2,(H,15,17)(H,16,18)
| StdInChIKey     = WAEXFXRVDQXREF-UHFFFAOYSA-N
| StdInChIKey_Ref = 
| StdInChI_Ref    = 
| verifiedrevid   = 470631860
}}ଭୋରିନୋଷ୍ଟାଟ (ଇଂରାଜୀ ଭାଷାରେ Vorinostat), ବିକ୍ରୟ ନାମ ଜୋଲିଞ୍ଜା''', ହେଉଛି ଏକ ଔଷଧ ଯାହା କ୍ୟୁଟାନିଅସ ଟି ସେଲ୍ ଲିମ୍ଫୋମା (CTCL) ରୋଗର ଚିକିତ୍ସା ପାଇଁ ବ୍ୟବହୃତ ହୁଏ ।  ନିର୍ଦ୍ଦିଷ୍ଟ ଭାବରେ ଏହା ବ୍ୟବହୃତ ହୁଏ ଯେତେବେଳେ ରୋଗ ଚାଲୁ ରହେ, ଖରାପ ଦିଗକୁ ଯାଏ କିମ୍ବା ଅନ୍ୟ ଦୁଇଟି ଚିକିତ୍ସା ସମୟରେ କିମ୍ବା ପରେ ପୁନର୍ବାର ଫେରି ଆସେ । ଏହା ପାଟିରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ଥକାପଣ, ସ୍ୱାଦର ପରିବର୍ତ୍ତନ, କମ ରକ୍ତ ପ୍ଲାଟେଲେଟ୍, କେଶ ଝଡ଼ିବା, କାଶ ଏବଂ ଜ୍ୱର ହୋଇପାରେ । ଅନ୍ୟାନ୍ୟ ଭୟଙ୍କର ପାର୍ଶ୍ୱ ପ୍ରତିକ୍ରିୟାରେ ରକ୍ତ ଜମାଟ ବାନ୍ଧିବା ଏବଂ ଉଚ୍ଚ ରକ୍ତ ଶର୍କରା ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ ।  ଏହା ଏକ ହିଷ୍ଟୋନ୍ ଡିଆସିଟିଲେଜ ଇନହିବିଟର (HDI) ।

୨୦୦୬ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଭୋରିନୋଷ୍ଟାଟ ଅନୁମୋଦିତ ହୋଇଥିଲା । ୨୦୦୪ରେ ୟୁରୋପରେ ଏହାକୁ ଅନାଥ ଔଷଧ (orphan medication) ମାନ୍ୟତା ଦିଆଯାଇଥିବାବେଳେ ୨୦୦୯ରେ ଅନୁମୋଦନ ପାଇଁ ଆବେଦନ ପ୍ରତ୍ୟାହାର କରାଯାଇଥିଲା ।  ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏହା ବାବଦ ମାସକୁ ପ୍ରାୟ ୧୪,୬୦୦ ଡଲାର ଖର୍ଚ୍ଚ ହୋଇଥାଏ ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ରେଗୋରାଫେନିବ

ରେଗୋରାଫେନିବ (ଇଂରାଜୀ ଭାଷାରେ Regorafenib), ଅନ୍ୟମାନଙ୍କ ମଧ୍ୟରେ ଷ୍ଟିଭାର୍ଗା ଏକ ବେପାର ନାମ, ହେଉଛି ବୃହଦନ୍ତ୍ର-ମଳାଶୟ କର୍କଟ,ପାକଅନ୍ତନଳୀ ଷ୍ଟ୍ରୋମାଲ୍ ଅର୍ବୁଦ (ଜିଏସ୍ଟି) ଏବଂ ହେପାଟୋସେଲୁଲାର୍ କର୍କଟ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ଅନ୍ୟ ଚିକିତ୍ସା ବିଫଳ ହେବା ପରେ ଏହା ବ୍ୟବହୃତ ହୁଏ |  ଏହା ପାଟିରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଯନ୍ତ୍ରଣା, ଥକାପଣ, ରାସ, ତରଳ ଝାଡ଼ା, ସଂକ୍ରମଣ ଏବଂ ଉଚ୍ଚ ରକ୍ତଚାପ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା, ରକ୍ତସ୍ରାବ ଏବଂ ଜଠରାନ୍ତ୍ର ଛିଦ୍ର ହୋଇପାରେ । ଏହା ଭିଇଜିଏଫ (VEGF) ରିସେପ୍ଟର ଏବଂ ଏଫଜିଏଫ (FGF) ରିସେପ୍ଟର ସହିତ ଏକ ପୁଷ୍ଟିସାର କାଇନେଜ ଇନହିବିଟର ।  

୨୦୧୨ ମସିହାରେ ଯୁକ୍ତରାଷ୍ଟ୍ରରେ ଏବଂ୨୦୧୩ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ରେଗୋରାଫେନିବ ଅନୁମୋଦିତ ହୋଇଥିଲା ।  ଯୁକ୍ତରାଜ୍ୟରେ ଏହାର ୪ ସପ୍ତାହ ଚିକିତ୍ସାର ଖର୍ଚ୍ଚ ୨୦୨୧ ସୁଦ୍ଧା ପ୍ରାୟ ୩,୭୫୦ ପାଉଣ୍ଡ  ।  ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧୯,୬୦୦ ଡଲାର ଅଟେ ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଐଶ୍ୱର୍ଯ୍ୟା ଭାସ୍କରନ୍

ଐଶ୍ୱର୍ଯ୍ୟା ଭାସ୍କରନ୍ (ଜନ୍ମନାମ: ଶାନ୍ତା ମୀନା) ଜଣେ ଭାରତୀୟ, ଯିଏକି ତାମିଲ, ମାଲାୟାଲାମ୍, କନ୍ନଡ଼ ଓ ତେଲୁଗୁ ଭାଷାର କଥାଚିତ୍ରରେ କାମ କରନ୍ତି । ସେ ଅନେକ ମାଲାୟାଲମ୍ ଓ ତାମିଲ୍ ଦୂରଦର୍ଶନ ଧାରାବାହିକରେ କାମ କରିଛନ୍ତି । ତାଙ୍କ ମାଆ ଲକ୍ଷ୍ମୀ ଜଣେ ଅଭିନେତ୍ରୀ ।

 ଅଭିନୟ ଜୀବନ 
ଐଶ୍ୱର୍ଯ୍ୟା ୧୯୯୧ ମସିହାରେ ଓଲିୟାମପୁକୁଲ ଜରିଆରେ ଅଭିନୟ କରିବା ଆରମ୍ଭ କରିଥିଲେ । ଏହାପରେ ସେ ମମାଗାରୁ (୧୯୯୧), ରସୁକୁଟି (୧୯୯୨) ଓ ମୀରା (୧୯୯୨) ଆଦି କଥାଚିତ୍ରରେ କାମ କରିଥିଲେ । ସେ ପ୍ରଜାପତି (୧୯୯୩) ଓ ଗର୍ଦିଶ (୧୯୯୩) କଥାଚିତ୍ରରେ ଦ୍ୱେତ ଭୂମିକାରେ ଅଭିନୟ କରିଥିଲେ । ଅଭିନୟ ଜୀବନର ଆରମ୍ଭରେ, ସେ ତିରୁଦା ତିରୁଦା (୧୯୯୩) କଥାଚିତ୍ରରେ ମଣି ରତ୍ନମଙ୍କ ସହ କାମ କରିବାକୁ ମନା କରିଥିଲେ ।

୧୯୯୪ ମସିହାରେ ତାଙ୍କ ବିବାହ ପରେ ସେ କଥାଚିତ୍ର ଜଗତରୁ ଦୂରେଇ ଯାଇଥିଲେ ଏବଂ ପରିବାର ପ୍ରତିପୋଷଣ କରିବାକୁ ପ୍ରାଥମିକତା ଦେଇଥିଲେ । କିନ୍ତୁ ତାଙ୍କ ପତିଙ୍କର ନିଶା ସେବନ ଯୋଗୁଁ ୧୯୯୬ ମସିହାରେ ବିବାହ ବିଚ୍ଛେଦ ପରେ ମଧ୍ୟ ସେ ଅଭିନୟକୁ ସହଜରେ ଆପଣେଇ ପାରିନଥିଲେ । ସେ କମ୍ପ୍ୟୁଟର ବିଜ୍ଞାନରେ ଶିକ୍ଷା ଗ୍ରହଣ କରିଥିଲେ ଏବଂ ୧୯୯୭ ମସିହାରେ ନ୍ୟାସନାଲ୍ ଇନିଷ୍ଟିଚ୍ୟୁଟ୍ ଅଫ୍ ଇନ୍‌ଫରମେସନ୍ ଆଣ୍ଡ ଟେକ୍ନୋଲୋଜିରେ ଜଣେ ସଫ୍ଟୱୟାର ଇଞ୍ଜିନିୟର ଭାବରେ କାମ କରିଥିଲେ । ଏହା ପରେ ସେ ତାଙ୍କ ବନ୍ଧୁ ଅଭିନେତ୍ରୀ ରେବତୀଙ୍କ ଦ୍ୱାରା ପ୍ରେରିତ ହୋଇ ସୁରେଶ ଚନ୍ଦ୍ର ମେନନଙ୍କ ଦ୍ୱାରା ନିର୍ମିତ ଏକ ଦୂରଦର୍ଶନ ଦାହରାବାହିକରେ କାମ କରିଥିଲେ । ତାଙ୍କ ବିବାହ, ପ୍ରସବ ଓ ଛାଡ଼ପତ୍ର ହେତୁ କଥାଚିତ୍ର ଜଗତରୁ ଚାରି ବର୍ଷ ଦୂରେଇ ରହିବା ପରେ, ସେ ଆର. ପାର୍ଥିବାନଙ୍କ ହାଉସଫୁଲ୍ (୧୯୯୯) ଜରିଆରେ ପୁଣିଥରେ ଅଭିନୟ ଜଗତକୁ ଫେରିଥିଲେ । ସେ ଏକବିଂଶ ଶତାବ୍ଦୀର ପ୍ରାରମ୍ଭରେ ସେ ସୂର୍ଯ୍ୟମ୍ବରମ (୧୯୯୯), ସତ୍ୟମେବ ଜୟତେ (୨୦୦୦) ଏବଂ ନରସିଂହମ୍ (୨୦୦୦) ଭଳି କଥାଚିତ୍ରରେ ସହାୟକ ଭୂମିକାରେ ଅଭିନୟ କରିଥିଲେ ।

 ବ୍ୟକ୍ତିଗତ ଜୀବନ 
ଐଶ୍ୱର୍ଯ୍ୟା ଭାସ୍କରନ୍‌ଙ୍କ ଜନ୍ମନାମ ଥିଲା ଶାନ୍ତ ମୀନା । ତାଙ୍କ ବାପାଙ୍କ ନାମ ଭାସ୍କରନ୍ ଓ ମାଆ ଲକ୍ଷ୍ମୀ ଜଣେ ଅଭିନେତ୍ରୀ ଥିଲେ ।

ସେ ୧୯୯୪ ମସିହାରେ ତନବୀର ଅହମ୍ମଦଙ୍କୁ ବିବାହ କରିଥିଲେ ଏବଂ ୧୯୯୬ ମସିହାରେ ଉଭୟଙ୍କର ବିବାହ ବିଚ୍ଛେ ହୋଇଥିଲା । ୧୯୯୫ ମସିହାରେ ଏହି ଦମ୍ପତିଙ୍କର ଗୋଟିଏ ଝିଅ ଜନ୍ମ ହୋଇଥିଲା ।

 ଆଧାର 

 ବାହାର ଲିଙ୍କ 
 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ତେଲୁଗୁ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:କନ୍ନଡ଼ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ମାଲାୟଲମ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
କ୍ରିସେଲ୍ଲେ ଆଲମେଇଦା

କ୍ରିସେଲ୍ଲେ ଆଲମେଇଦା ଜଣେ ଭାରତୀୟ ଓ ଆମେରକୀୟ ଅଭିନେତ୍ରୀ, ଯିଏକି ହିନ୍ଦୀ କଥାଚିତ୍ରରେ କାମ କରିବା ସହିତ ଆମେରକୀୟ ଦୂରଦର୍ଶନ ଧରାବାହିକରେ କାମ କରନ୍ତି । 

 ଶିକ୍ଷା 
ଆଲମେଇଦା କନେକ୍ଟିକଟ-ଷ୍ଟୋରସ୍ ବିଶ୍ୱବିଦ୍ୟାଳୟରୁ ଅଭିନୟରେ ସ୍ନାତକୋତ୍ତର ହାସଲ କରିଥିଲେ ଏବଂ ଲସ୍ ଆଞ୍ଜେଲ୍ସର କାଲିଫର୍ନିଆ ବିଶ୍ୱବିଦ୍ୟାଳୟରୁ ଅଭିନୟରେ ତାଙ୍କ ମାଷ୍ଟର ଅଫ୍ ଫାଇନ ଆର୍ଟ ପାଇଁ ସମ୍ପୂର୍ଣ୍ଣ ବୃତ୍ତି ଗ୍ରହଣ କରିଥିଲେ ।

 ଅଭିନୟ ଜୀବନ 
ଆଲମେଇଦାଙ୍କ ଅଭିନୟ ଜୀବନରେ ହୁଏନ୍ କିରନ୍ ମେଟ୍ କାରେନ୍‌ରେ ସେ ଜଣେ ହିନ୍ଦୀ କଥାଚିତ୍ର ଅଭିନେତ୍ରୀ କିରଣ ଭୂମିକାରେ ଅଭିନୟ କରିଥିଲେ, ଯିଏକି ଜଣେ ମହିଳା ପତ୍ରିକାରଙ୍କ ସହ ସମ୍ପର୍କ ରଖିଥିଲେ । ଏହି କଥାଚିତ୍ର ପାଇଁ ଭାରତରେ ଅନେକ ବିବାଦ ସୃଷ୍ଟି ହୋଇଥିଲା । ୨୦୦୪ ମସିହାରେ ମୁକ୍ତିଲାଭ କରିଥିବା ଜୋନା ଫ୍ରିମ୍ୟାନଙ୍କ ନିର୍ଦ୍ଦେଶିତ ଫ୍ରାଙ୍କଲିନ୍ ଆବ୍ରାହମ୍‌ରେ ସେ ଇଣ୍ଡିଆ ଭୂମିକାରେ ଅଭିନୟ କରିଥିଲେ ଏବଂ ରବି କପୁରଙ୍କ ନିର୍ଦ୍ଦେଶିତ ୨୦୧୬ର କଥାଚିତ୍ର ମିସ୍ ଇଣ୍ଡିଆ ଆମେରିକାରେ ସେ ବିନ୍ଦୁ କପୁର ଭୂମିକାରେ ଅଭିନୟ କରିଥିଲେ । ଏକ କ୍ଷୁଦ୍ର ଚଳଚ୍ଚିତ୍ର ପାଇଁ ସେ ଇଡିଲୱିଲ୍ଡ ଫିଲ୍ମ ଫେଷ୍ଟିଭାଲରେ ଶ୍ରେଷ୍ଠ ଅଭିନେତ୍ରୀ ଭାବରେ ମନୋନୀତ ହୋଇଥିଲେ ।

ଦୂରଦର୍ଶନରେ ସେ ଦି ବିଗ୍ ବିଙ୍ଗ୍ ଥିଓରୀର "ଟ୍ରାନ୍ସପୋର୍ଟର୍ ମାଲ୍‌ଫଙ୍କସନ୍" ଅଧ୍ୟାୟରେ ସେ ରାଜ କୋଥ୍ରାପାଲୀଙ୍କର ହେବାକୁ ଥିବା ପତ୍ନୀ ଲକ୍ଷ୍ମୀ ଭୂମିକାରେ ଅଭିନୟ କରିଥିଲେ । ତାଙ୍କ ଅଭିନୀତ ଅନ୍ୟ ଧାରାବାହିକ ଗୁଡ଼ିକ ହେଉଛି; ଆରେଷ୍ଟ ଡେଭଲପ୍‌ମେଣ୍ଟ, କେଭ୍‌ମ୍ୟାନ୍, ଗ୍ରେସ୍ ଆନାଟୋମି, ମେଲିସା ଏବଂ ଜୋଏ, ଶୋ’ଟାଇମର ସେମ୍‌ଲେସ୍, ଗସିପ୍ ଗାର୍ଲ, ସେକ୍ସ ଆଣ୍ଡ ଦି ସିଟି ୨, ବଡି ଅଫ୍ ପ୍ରୁଫ୍ ଏବଂ ଲୋସିଲି ଏକ୍ଜାକ୍ଟଲି ନିକୋଲ ।

ମଞ୍ଚରେ, ସେ ନ୍ୟୁୟର୍କ ସହରରେ ଅବସ୍ଥାପିତ ଏକ ପେସାଦାର ଦକ୍ଷିଣ ଏସୀୟ କମ୍ପାନୀ ରାସା ଥିଏଟର ସହିତ କାମ କରନ୍ତି, ଯେଉଁଠି ସେ ଇଉଜିନ୍ ଓ’ନିଲ୍‌ଙ୍କ ନାଟକ ଆବୋର୍‌ସନ୍ ଏବଂ ସରୋଭର୍ ବାଙ୍କାଙ୍କ ନାଟକ ଦି ଏଣ୍ଡ୍ ଅଫ୍ ଅପର୍ନାସ୍‌ରେ କାମ କରିଛନ୍ତି ।

 ଆଧାର 

 ବାହାର ଲିଙ୍କ୍ 
 
 ୱେବ୍‌ସାଇଟ୍

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ